Omnibus presentes litteras inspecturis, Willermus cantor ecclesie Sedelocensis, C[onstancius] de Sedeloco et M. d’Anox archipresbiteri, salutem in Eo qui est salus. Noverit universitas vestra quod Guiota uxor Hugonis dicti de Juncheri, domicelli, et etiam ipse Hugo, in nostra presentia propter hoc constituti, recognoverunt se vendidisse et imperpetuum precise quittavisse spontanea voluntate, non coacti, venerabili patri Girardo Dei gracia Eduensi episcopo omne illud quod habebant in terra de Vevra et etiam quicquid juris habere poterant in dicta terra et in appendiciis ipsius terre, pro sex libris Divionensium, de quibus supradicti Guiota et Hugo, maritus ejus, se coram nobis in numerata pecunia tenuerunt plenarie et integre pro pagatis, de supradictis vero rebus se coram nobis devestientes, etc. Actum anno Domini Mº CCº quinquagesimo sexto, mense septembri.